
РЕПУБЛИКА БЪЛГАРИЯ

ОБЩИНА ЦАРЕВО

ДО

ОБЩИНСКИ СЪВЕТ-ЦАРЕВО

ДОКЛАДНА ЗАПИСКА
от Денис Диханов – за кмет на Община Царево, съгласно Заповед РД-01-985 / 08.12.2023 г. на кмета на Община Царево

ОТНОСНО: Даване на мандат на кмета на общината или оправомощено от него лице да представлява Община Царево в Общото събрание на сдружение с нестопанска цел „Фонд за развитие на Летище Бургас“, насрочено за 06.11.2026 г.

УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Царево участва в сдружение с нестопанска цел „Фонд за развитие на Летище Бургас“, създадено като форма на сътрудничество за постигане на цели от взаимен местен и регионален интерес, свързани с подобряване на въздушната свързаност, развитието на туризма, икономическата активност, транспортната инфраструктура и качеството на живот в Югоизточния регион.
Целите на сдружението обхващат финансова и логистична подкрепа за инициативи, насочени към развитие на туризма, популяризиране на местното културно-историческо наследство, опазване на околната среда и паметниците на културата, развитие на икономическата и транспортната инфраструктура на региона, подобряване на инвестиционната и бизнес среда, повишаване конкурентоспособността на местния бизнес, въвеждане на нови технологии, координация между заинтересованите страни и осигуряване на достъпна и благоприятна жизнена среда за жителите и гостите на региона.
В този контекст развитието на целогодишна въздушна свързаност чрез Летище Бургас има значение  за всички общини от региона, участващи в сдружението или икономически свързани с туристическия, транспортния и инвестиционния поток към Южното Черноморие и Югоизточна България. Подобряването на въздушния достъп създава предпоставки за удължаване на туристическия сезон, повишаване на заетостта, по-добра мобилност на гражданите, по-лесен достъп на инвеститори и партньори, както и за по-ефективно позициониране на региона като целогодишна туристическа и икономическа дестинация.
След учредяване на сдружението се подпомогнаха полетите между Бургас и София, изпълнявани от българския превозвач „България Еър“ в зимния период 2024/2025 г. - ноември, декември, януари февруари, март .  Средствата за подпомагане на полетите за ноември и декември 2024г. се осигуриха от Фрапорт Туинстар Еърпорт Мениджмънт АД, а  за периода от януари - март от „Фонда за развитие на Летище Бургас“, след проведена процедура по Закона за обществените поръчки. 
През  зимния сезон 2025/2026 година, поради ремонтни дейности Летище Бургас беше затворено, но от страна на сдружението са продължени разговори с Авиокомпании, с цел осигуряване целогодишни полети за предстоящия зимен сезон. Отново за периода ноември и декември полетите се финансират от Фрапорт Туинстар Еърпорт Мениджмънт АД, а за периода от януари- март от СНЦ „Фонд за развитие на Летище Бургас“.
За зимен сезон 2026/2027г. по решение на управителния съвет са открити две процедури по ЗОП за осигуряване на  пътнически полети за и от летище Бургас до други летища в страната или чужбина. Интерес от авиопревозвач е проявен само по едната процедура, в резултат на която предстои да бъде сключен договор за обслужване на линията Бургас- София.  
В Община Царево постъпи покана за свикване на общо събрание на сдружението  на 06.11.2026 г. от 10:00 часа, в заседателната зала на Община Бургас при следния дневен ред: 
1. Избор на одитор за извършване на независим финансов одит и заверка на годишния финансов отчет;
1. Приемане на Годишния финансов отчет на Сдружението за 2025 г.;
1. Приемане на бюджет на Сдружението за 2026 г. и 2027 г.;
1. Обсъждане на предложения за финансиране на полети Бургас – София и обратно до 5 пъти седмично от началото на месец април 2027 г., преди провеждането на Евровизия, извършвани от „България Еър“ АД;
1. Обсъждане на предложения до други авиокомпании за извършване на полети през зимен сезон 2027/2028 г. и свързаната с тях финансова подкрепа от сдружението;
1. Разни.
 Подкрепата за вътрешни полети по направление Бургас – София – Бургас, както и за зимни международни или вътрешни полети през сезон 2027/2028 г., съответства на целите, за които Община Царево  участва в сдружението.
Приемането на Годишния финансов отчет за 2025 г. е необходимо с оглед отчетността и прозрачността в дейността на сдружението. 
Приемането на бюджета за 2026 г. и 2027 ще създаде финансова рамка за изпълнение на дейностите на сдружението, и осигуряване на свързаност и през м. април 2027г., във връзка с провеждането в Бургас на музикалното събитие Евровизия и обезпечаване на придвижването до Бургас на техническите екипи. 
С оглед необходимостта Община Царево да изрази позиция по всички точки от дневния ред на Общото събрание, предлагам, Общинският съвет да даде мандат на кмета на общината или на оправомощено от него лице да участва в Общото събрание и да гласува „ЗА“ приемане на предложените решения по обявения дневен ред.
Предлаганото решение не създава  ново финансово задължение за общината извън предвиденото задължение за заплащане на гласувания вече членски внос. 
Предвид изложеното и на основание чл. 21, ал. 1, т. 15 и ал. 2, чл. 27, ал. 3 и ал. 5 и чл. 44, ал. 1, т. 15 от ЗМСМА, предлагам Общински съвет – Царево да приеме следното
РЕШЕНИЕ
 	 I. Дава мандат на кмета на Община Царево, а при невъзможност — на изрично оправомощено от него лице, да представлява Община Царево в Общото събрание на сдружение с нестопанска цел „Фонд за развитие на Летище Бургас“, насрочено за 06.11.2026 г. от 10:00 часа, в заседателната зала на Община Бургас.
II. Упълномощава представителя на Община Царево по т. 1 да участва в обсъжданията и да гласува по предложените решения по обявения дневен ред, както следва:
1. Избор на одитор за извършване на независим финансов одит и заверка на годишния финансов отчет на Сдружението.
Проект на решение: Общото събрание избира одитор за извършване на независим финансов одит и заверка на годишния финансов отчет на СНЦ „Фонд за развитие на Летище Бургас“. „ЗА“
1. Приемане на Годишния финансов отчет на Сдружението за 2025 г.
Проект на решение: Общото събрание приема Годишния финансов отчет на СНЦ „Фонд за развитие на Летище Бургас“ за 2025 г. „ЗА“
1. Приемане на бюджет на Сдружението за 2026 и 2027 г.
Проект на решение: Общото събрание приема бюджета на СНЦ „Фонд за развитие на Летище Бургас“ за 2027 г. „ЗА“
1. Обсъждане на предложения за финансиране на полети по направление Бургас – София и обратно, до 5 пъти седмично, от началото на месец април 2027 г., преди провеждането на Евровизия, извършвани от „България Еър“ АД.
Проект на решение: Общото събрание обсъжда представените предложения и възлага на Управителния съвет да предприеме необходимите последващи действия в рамките на бюджета на Сдружението и приложимите законови изисквания. „ЗА“
1. Обсъждане на предложения до други авиокомпании за извършване на полети през зимен сезон 2027/2028 г. и свързаната с тях финансова подкрепа от Сдружението.
Проект на решение: Общото събрание обсъжда представените предложения и възлага на Управителния съвет да продължи действията по подготовка, преговори и оценка на възможностите за финансова подкрепа от Сдружението, при спазване на приетия бюджет и приложимите правила. „ЗА“
1. Разни – съобразно интересите на общината

 Приложения: 
1. Покана за свикване на Общо събрание на СНЦ „Фонд за развитие на Летище Бургас“;
2. Годишен финансов отчет на сдружението за 2025 г.;
3. Проект на бюджет на сдружението за 2026 и 2027 г.;

С уважение,
За Кмет на Община Царево,
съгл. Заповед №РД-01-985/08.12.2023 г.
на Кмета на Община Царево
Денис Диханов – Зам.-кмет

